**AIŠKINAMASIS RAŠTAS**

Dėl įgaliojimo nustatyti metines veiklos užduotis Molėtų rajono savivaldybės švietimo įstaigų direktoriams tvirtinimo

**1. Parengto tarybos sprendimo projekto tikslai ir uždaviniai**

**Parengto sprendimo projekto tikslas:** įgalioti rajono Savivaldybės merą nustatyti Molėtų rajono savivaldybės švietimo įstaigų vadovų, dirbančių pagal darbo sutartis, metines veiklos užduotis, siektinus rezultatus, jų vertinimo rodiklius ir riziką, kuriai esant užduotys gali būti neįvykdytos.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

Lietuvos Respublikos valstybės ir savivaldybių įstaigų darbuotojų darbo apmokėjimo įstatymas.

Lietuvos Respublikos Vyriausybės 2017 m. balandžio 5 d. nutarimas Nr.254”Dėl valstybės ir savivaldybių įstaigų darbuotojų veiklos vertinimo tvarkos aprašo patvirtinimo”.

Lietuvos Respublikos švietimo ir mokslo ministro 2018 m. kovo 27 d. įsakymas Nr.V-279 “Dėl valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų patvirtinimo”.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus šį sprendimo projektą, bus sudarytos teisinės prielaidos vertinti švietimo įstaigų vadovų veiklą, nustatyti metines veiklos užduotis, siektinus rezultatus ir vertinimo rodiklius.

Neigiamų pasekmių nenumatoma.

**4. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracijos Kultūros ir švietimo skyrius.